અહંકાર જેટલો સ્થુળ અને દેખીતો છે એનાથી સો ગણો સુક્ષ્મ અને જટિલ છે. ‘આપણને નામની નથી પડી’ એવું કહેનારનું વજન ‘આપણને’ શબ્દ પર હોવાની શકયતા નકારી ન શકાય. જેટલો અહંકાર ઓછો તેટલી સહજતા અને હળવાશ વધું. અહંકારના નિર્મુલન માટે મોટા ઓપરેશન (જેમ કે યોગ, ધ્યાન, એકાંતવાસ, ઉપવાસ) કરવાંથી ઈગો ઓર મોટો બની શકે છે. ઈગોનો બેઝ ‘હું છું’ તે છે. એટલે ‘હું’ રોજીંદા પ્રસંગોએ જે રીતે વર્તન કરે છે એ સમજવાનો પ્રયત્ન કરીએ તો અહંકાર ઉપર કંઈક કામ થઈ શકે. આજે એવી કેટલીક રોજબરોજની બાબતો મુદ્દાસર જોઈએ, જે વડે અહંકારને ઓગાળી શકાય. (નોંધ: આ સૂચનો કરનારનો અહંકાર નિર્મુલન થયો છે એવું માનવું ભોળપણ ગણાશે. ઈગો ઓગાળવાની ટીપ્સ, આજના ‘સ્મોલ સત્ય’ માંથી)